สวัสดี ค่ะ พอดีหนูตกเลือดคล้ายประจำเดือนมาแต่ว่ามาน้อยกว่าทุกครั้งและผิดปกติ ปกติประจำเดือนหนูจะมา5-6วัน แต่คราวนี้มาน้อยเริ่มเป็นตั้งแต่28ธันวาคม2560จนกระทั่ง23มกราคมหรือตอนนี้ก็ยังมาอยู่ ไปหาให้ยาคุมมาระงับฮอร์โมนแต่ไม่ดีขึ้นเลย อยากทราบว่าควรทำหรือปรึกษาตุณทางไหนค่ะ ช่วยหนูที ทรมานเหลือเกิน
สวัสดีค่ะ อาการที่มีเลือดออกติดต่อกันเป็นเวลานานเกือบ 1 เดือนดังกล่าว ถือเป็นอาการที่ผิดปกติ โดยอาจเกิดได้จาก1. การตั้งครรภ์ที่ผิดปกติ เช่นแท้งคุกคามแท้งไม่ครบครรภ์ไข่ปลาอุกเป็นต้น แต่จะมีอาการปวดท้องน้อยร่วมด้วย2. จากการใช้ฮอร์โมนต่างๆ เช่นยาเม็ดคุมกำเนิดยาฉีดคุมกำเนิดยาฝังคุมกำเนิดฮอร์โมนทดแทนในวัยหมดประจำเดือน รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น2. มีการอักเสบติดเชื้อในโพรงมดลูก มักมีอาการตกขาวที่ผิดปกติ และปวดท้องน้อยร่วมด้วย บางคนอาจมีไข้3. ความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งรังไข่4. การทำงานผลิตฮอรโมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS)5. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ เป็นตับแข็ง ภาวะไทรอยด์ฮอร์โมนต่ำ เป็นต้นหากยังคงมีเลือดออกอยู่เกือบทุกวันดังกล่าว ควรไปพบสูติ-นรีแพทย์ เพื่อหาสาเหตุค่ะ หากไม่ได้เกิดจากการตั้งครรภ์ หรือมีการใช้ยาชนิดใดอยู่ แพทย์จะตรวจภายในหรืออัลตราซาวด์ เพื่อดูว่ามีความผิดปกติของมดลูกหรือรังไข่หรือไม่ หากยังไม่พบอาจต้องตรวจเลือดดูว่ามีโรคทางกายอื่นๆ หรือไม่ค่ะ